Cuneiform Tablet Kt 89/k 289 (AKT 5 76)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ku-li-a qí-bi₄-ma um-ma a-šùr-i-mì-tí-ma 0.66666 ma-na 4 GÍN KÙ.BABBAR i-na ša-lá-tù-ar me-eḫ-ra-tim a-šu-mì a-bi₄-ì-lí ṣú-ḫa-ri-kà a-dí-na-kum i-na a-wi-tí-ni šu-ma KÙ.BABBAR-pì a-bi₄-DINGIR lá i-dí-nam 1 ma-na 6 GÍN KÙ.BABBAR ta-da-nam iš-tù a-lim{ki} té-li-a-ma lá ni-na-me-er-ma ta-tù-ar 2 ma-na 7 GÍN KÙ.BABBAR ku-nu-ki ša en-na-sú-in ú el-pì-DINGIR na-áš-a-ku a-ḫi a-ta šu-up-ra-ma KÙ.BABBAR ù ší-a-ma-tí-šu ša ší-ta ḫa-ra-na-tim lá-al-qé-ma ú ší-tí KÙ.BABBAR-pì-kà a-šar tù-ša-ḫi-zi-ni lá-dí-in